recursal/SuperWikiNEXT-32B huggingface dataset:
**מוג'דה (בת-אל) הפאוקור** (בטורקית: **Müjde Hepokur**; נולדה ב-22 באוגוסט 1984 באיסטנבול, טורקיה) היא זמרת טורקית שהתפרסמה בישראל.

ביוגרפיה
--------

אביה, מוסטפה, היה נגן בגלמה ואמה, פיליז, היא זמרת. בגיל צעיר הוריה התגרשו והיא גדלה אצל סבתה. לאחר מכן עברה לישראל עם אביה שהתפרנס שם כנגן, בין היתר של מיקי גבריאלוב ועופר לוי. 

ב-1992 כשהייתה בת שמונה פנה אביה אל האמרגן אלי בנאי (אמרגנה דאז של זהבה בן) ומוג'דה צורפה למיקי גבריאלוב, כששרו יחדיו את הדואט "גברת מגונדרת". בעקבות ההצלחה הוזמנה מוג'דה על ידי מיקי פלד להיות כוכבת אורחת בפסטיגל באותה שנה, ולאחר מספר חודשים יצא לאור אלבומה הראשון "אמא ישראל", הכולל את הלהיט "הופ הופ" ("בטיילת על המדרכה"), שיר שביצע במקור מיקי גבריאלוב. 

ב-1993 יצאה קלטת הווידאו הראשונה שלה, הנושאת את שם אלבום הבכורה. הקלטת הופקה על ידי אבי גואטה.

מוג'דה הפכה לכוכבת בתרבות הישראלית, הופיעה בתוכניות טלוויזיה רבות (לילדים ולמבוגרים) ואף השתתפה בפרסומת לשיחת ועידה של בזק. 

ב-1994 הוציאה את אלבומה השני, "הנסיכה". האלבום הופק על ידי אבי גואטה, גם לאלבום הזה הופקה קלטת וידאו הנושאת את שם האלבום. אמה המאמצת של מוג'דה - זיוה, הפכה לאמרגנית שלה. 

בשנת 1996 הוציאה מוג'דה אלבום לילדים בעברית ובטורקית, שנשא את השם "מחייכת ורוקדת". באותה שנה מוג'דה ואביה התגיירו, ומוג'דה שינתה את שמה לבת-אל.

בשנת 1999 הוציאה מוג'דה את אלבומה האחרון בישראל שנקרא "מאושרת" בו כלול השיר "אלוקים אנא עזור" שנכתב בעקבות רעידת האדמה שהתרחשה בטורקיה באותה השנה.

לאחר עזיבתה את הארץ וחזרתה לטורקיה, היא הקליטה מספר להיטים בטורקית. באחת מתוכניות האירוח בטלוויזיה הטורקית, ביצעה בעברית את השיר "לב זהב" של שרית חדד.

חיים אישיים
-----------

מוג'דה נישאה למסעדן ישראלי שפגשה בהופעה בבת ים, ובהמשך השניים התגרשו. 

בשנת 2003 עזבה את ישראל וחזרה לארץ מולדתה, טורקיה.

היא נשואה בשנית לקלידן מההרכב שלה.

קישורים חיצוניים
----------------

* מוג'דה, ברשת החברתית פייסבוק
* מוג'דה, באתר Discogs (באנגלית)
* שוש גבאי, ילדי פלא במוסיקה המזרחית: חוזליטו יש יותר מאחד, באתר ynet, 10 באוגוסט 2000
* איפה היא היום: מוג'דה ילדת הפלא, באתר nana10‏, 26 בדצמבר 2014
**אליהו (אלי) אסקוזידו** (נולד ב-1957) הוא מנהל רשות העתיקות החל מ-1 באוגוסט 2021. בעברו ראש המועצה האזורית נחל שורק.

ביוגרפיה
--------

אלי אסקוזידו נולד בכפר מימון בשנת 1957, להוריו אברהם ופנינה אסקוזידו - עולים ממצרים. את השירות הצבאי עשה בנח"ל והשתחרר בדרגת סרן.

בשנת 1991 החל אסקוזידו בפעילות ציבורית עם בחירתו ליו"ר ועד מושב בני רא"ם וכיהן בתפקיד זה במשך שמונה שנים. החל משנת 1999 ועד 2021 כיהן כראש מועצה אזורית נחל שורק.

בנוסף לתפקידו כראש המועצה, שימש החל משנת 1999 כחבר בהנהלת מרכז המועצות האזוריות. החל משנת 2000 עמד בראש עמותת כביש חוצה ישראל ומאז שנת 2006 חבר בוועדה לתשתיות לאומיות (ות"ל). החל משנת 2005 שימש כגזבר לאיגוד ערים לאיכות הסביבה חבל יבנה-אשדוד. בין השנים 2009–2015 כיהן בתפקיד יו"ר רשות הניקוז שורק-לכיש, המאגדת בתוכה 29 רשויות מקומיות. משנת 2010 חבר בוועדת הרישוי של נמל התעופה בן-גוריון. משנת 2012 חבר בדירקטוריון של החברה למשק וכלכלה. בשנת 2014 מונה לחבר במועצת גנים לאומיים ושמורות טבע הכפופה למשרד להגנת הסביבה. בשנת 2018 יזם את הקמת אשכול שורק-דרומי בו חברות 10 רשויות ושימש כיושב ראש.

באוגוסט 2021 מונה למנהל רשות העתיקות.

אסקוזידו נשוי לעליזה, אב לארבעה וסב לחמישה נכדים. מתגורר במושב בני רא"ם.

קישורים חיצוניים
----------------

* אתר האינטרנט הרשמי של אלי אסקוזידו
* אלי אסקוזידו באתר מועצה אזורית נחל שורק
* אתר הבית של אלי אסקוזידו
* אלי אסקוזידו - ישרא-בלוג
* אלי אסקוזידו ראש מועצת נחל שורק
* אלי אסקוזידו - תפוז בלוגים
* אלי אסקוזידו - Twitter
* אלי אסקוזידו הוא ראש המועצה אזורית נחל שורק
* אתר למנויים בלבד שלומית צור, "לא העליתי על דעתי שמתחת לרגליים שלנו הסתתר סיפור היסטורי - האירוע הזה שינה את חיי", באתר TheMarker‏, 7 באפריל 2023

הערות שוליים
------------

1. ↑  אלי אסקוזידו ראש מועצת נחל שורק | פועל רבות למען מגורשי גוש קטיף, באתר אלי אסקוזידו
**בארות עודד**
(למפת צפון הנגב מוגדלת)בארות עודד**בארות עודד**(למפת צפון הנגב רגילה)בארות עודד**בארות עודד**(למפת ישראל רגילה)ירושליםירושלים
תל אביבתל אביב
חיפהחיפה
ראשון לציוןראשון לציון
אשדודאשדוד
באר שבעבאר שבע
נתניהנתניה
אילתאילת
קריית שמונהקריית שמונה
בית שאןבית שאן
קצריןקצרין
טבריהטבריה
עפולהעפולה
חדרהחדרה
נהריהנהריה
עכועכו
כרמיאלכרמיאל
אשקלוןאשקלון
מצפה/רמוןמצפה  
רמון  

ערדערד
עזהעזה
יריחויריחו
**ירדן**
**סוריה**
**לבנון**
**סיני**
**(מצרים)**
**הים התיכון**
נצרתנצרת
לודלוד
רהטרהט
**הים  
האדום**בארות עודד**בארות עודד**(למפת ישראל מוגדלת)ירושליםירושלים
תל אביבתל אביב
חיפהחיפה
ראשון לציוןראשון לציון
אשדודאשדוד
באר שבעבאר שבע
נתניהנתניה
אילתאילת
קריית שמונהקריית שמונה
בית שאןבית שאן
קצריןקצרין
טבריהטבריה
עפולהעפולה
חדרהחדרה
נהריהנהריה
עכועכו
כרמיאלכרמיאל
אשקלוןאשקלון
מצפה/רמוןמצפה  
רמון  

ערדערד
עזהעזה
יריחויריחו
**ירדן**
**סוריה**
**לבנון**
**סיני**
**(מצרים)**
**הים התיכון**
נצרתנצרת
לודלוד
רהטרהט
**הים  
האדום**בארות עודד**בארות עודד**
**בארות עודד** הן קבוצה של שבע בארות באפיק נחל עודד שבנגב המרכזי, מדרום לחלק המערבי של מכתש רמון, מעט צפונה להר עריף ומזרחה להר לוץ. גובהן 674 מטר מעל פני הים (חלק מהר הנגב), נקודת ציון מדויקת ברשת ישראל החדשה: 173579**/**487649, וברשת UTM:‏ 665770/337317.

מדובר באחד ממקורות המים הבודדים באזור, ועל כן היה בעל חשיבות מיוחדת לבדואים שחיו בו ונדדו בו. שמו הערבי הוא ביר עידייד. ברוב ימות השנה הבארות מכילות מים צלולים. יש המזהים את המקום עם הר הדגד ששימש תחנה במסע בני ישראל במדבר, בדרכם לחניה ביוטבתה. ליד הבארות צומחים כמה עצי אשל. המקום שימש גם כאתר החניה השלישי עבור אנשי מסע ה-14 לאום רשרש בשנת 1945.

ב־8 במרץ 1949, במסגרת מבצע עובדה במלחמת העצמאות, נתקל כח של חטיבת הנגב בכח מצרי והתנהל קרב קצר. לא ידועים פרטים נוספים על קרב זה.

מדרום לבארות ישנו ריכוז של קברים בדואים. בקרב הבדואים נהוג לקבור את המתים בסמוך לצמתים ולמקומות מרכזיים, ככל הנראה על מנת להקל על עלייה לרגל ועל שימור הקברים. בריכוז הסמוך לבארות נערמו אבנים מעל כל קבר, וערימות האבנים הוקפו במסגרת של אבנים גדולות יותר. הקברים, בהתאם לנוהג המוסלמי, מופנים כך שפני הנקבר פונים אל מכה.

ראו גם
------

* הנגב
* חטיבת הנגב

ביאורים
-------

1. ↑  למפת מיקום בארות עודד ראו בקישור זה.

הערות שוליים
------------

1. ↑  עמוד ענן, "בארות עודד".
2. ↑  זאב זיוון, עִברות שמות מקומות בנגב, **אריאל** 150 - 151, 2001, עמ' 21 - 26
3. ↑  "ממצפה רמון לבארות עודד ובורות לוץ", באתר מדרשת שדה בוקר
4. ↑  במדבר ל"ג, ל"ג
5. ↑  המרכז לחקר כח המגן, יד יצחק בן-צבי, משרד ירושלים ומורשת, "אתרי מלחמת העצמאות – בארות עודד
6. ↑  ידין רומן ויעקב שקולניק, "מהר רמון להר כרכום", ארץ וטבע – המגזין הגאוגרפי הישראלי

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007354068505171

 |
**זוג נשוי** הוא סרט קולנוע ישראלי משנת 1983 שכתב וביים יצחק צפל ישורון, עם ירון לונדון, מירי פביאן ורות חרל"פ בתפקידים הראשיים. 

העלילה עוסקת בזוג נשוי החווה את משבר אמצע החיים עם עליות וירידות ביחסים ביניהם ובין ילדיהם. בסרט נכללים קטעי סקס וקטע עירום שהיו נועזים לאותה התקופה.

תקציר העלילה
------------

מיכה קליין (ירון לונדון) הוא עיתונאי בן 43 שעובד בידיעות אחרונות. הוא נשוי בשנית לאביבה (מירי פביאן), בת 38. יש להם שני ילדים משותפים, אסף וליאור. למיכה יש גם בת מתבגרת בת 16, יעל (שרון לרנר) מאשתו הראשונה. מיכה ואביבה נמצאים במשבר גיל 40 ורבים כל הזמן מסיבות שונות: היחס לילדים, יחסה של אביבה ליעל שאינה רואה בה אם, חיי המין המשעממים שלהם ועוד.

מיכה מוצא נחמה בזרועותיה של מאיה (רות חרל"פ) פקידה בת 24 במערכת העיתון. אביבה מגלה את הקשר הזה, נפגשת עם מאיה ונותנת למיכה אולטימטום להפסיק את יחסיו עם מאיה. המצב משפיע על עבודתו בעיתון ועמיתיו העיתונאים (אמנון דנקנר ודידי מנוסי) מעירים לו כי כתבותיו משעממות וחסרות עניין.

מיכה ואביבה מחליטים ללכת עם הילדים לייעוץ משפחתי. הפסיכולוגית (זיוית אברמסון) מנסה לעזור להם, אך עד מהרה הם מתחילים שוב לריב והעניין מתפוצץ. מיכה נמצא גם בלחץ מאימו (חינה רוזובסקה) שמזכירה לו כי עליו גם לטפל באביו החולה. במסיבה עם חברים הם מתחילים שוב לריב ואביבה בורחת מהבית לחברה.

מיכה נוקט גם באלימות פיזית על מנת להחזירה אך ללא הועיל. הם מחליטים להתגרש והולכים לעורך דין שם מתברר להם שהעניין מסובך. מיכה אורז את חפציו, אך לפני הפרידה הם מקיימים יחסים. מיכה חוכך בדעתו ומחליט להישאר בבית.

שחקנים
------

| שחקן | תפקיד |
| --- | --- |
| ירון לונדון | מיכה |
| מירי פביאן | אביבה |
| רות חרל"פ | מאיה |
| שרון לרנר | יעל |
| אסף יבור | אסף |
| ליאור אבן חיים | ליאור |
| זיוית אברמסון | פסיכולוגית |
| אמנון דנקנר | עיתונאי |
| דידי מנוסי | עיתונאי |
| חינה רוזובסקה | אמא של מיכה |
| הלל נאמן | הלל |

קישורים חיצוניים
----------------

* "זוג נשוי", במסד הנתונים הקולנועיים IMDb (באנגלית)
* "זוג נשוי", באתר ספר הקולנוע הישראלי
* "זוג נשוי", באתר אידיבי
* "זוג נשוי", במסד הנתונים הקולנועיים KinoPoisk (ברוסית)
* "זוג נשוי", במיזם "אישים" לתיעוד היצירה הישראלית
* ירון לונדון עושה סקס, באתר ynet, 20 בנובמבר 2006

**ביקורות**

* רחל נאמן, תמונות מחיי נישואין, כותרת ראשית, 27 באפריל 1983
* יגאל משיח, ויווה צפל, דבר, 29 באפריל 1983
* תמר אבידר, זוג נשוי ומטולא, מעריב, 11 במאי 1983
**פרדריק ואן דר ול** (בהולנדית: **Frederique van der Wal**;‏ נולדה ב-30 באוגוסט 1967) היא דוגמנית הולנדית.

ביוגרפיה
--------

ואן דר ול נולדה וגדלה בהאג.

בשנת 1985 זכתה ואן דר ול בתחרות מראה השנה של עלית העולמית והייתה לזוכה השנייה בתחרות. ולאחר מכן הובילה את הקמפיינים של רבלון וויקטוריה'ס סיקרט והופיעה על שערי המגזינים ווג וקוסמופוליטן. ב-2003 הופיעה בגרסה הבימתית של המחזה מונולוגים מהווגינה שהועלתה בוושינגטון. היא השתתפה בתצוגת האופנה של ויקטוריה'ס סיקרט מספר פעמים.

ואן דר ול שיחקה תפקיד קטן במספר סרטי קולנוע וביניהם בסרט "סלבריטי" של וודי אלן וב"שני בחורות ובחור" לצד רוברט דאוני ג'וניור. היא הנחתה והפיקה מספר תוכניות בטלוויזיה.

ב-2005 הוחלט בהולנד, ארץ הולדתה לקרוא לזן של שושן על שמה ועקב כך יצרה סרט בערוץ דיסקברי העוקב אחר שדות הגידול של הפרח באפריקה ושיווקו בהולנד ובניו יורק.

ב-2008 יצרה ואן דר ול מותג בתחום הפרחים הנקרא "בחירתה של פרדריק" שאותו היא מנהלת. פרדריק אם לבת מבן זוגה התסריטאי ניקולאס קליין.

קישורים חיצוניים
----------------

ויקישיתוף מדיה וקבצים בנושא **פרדריק ואן דר ול** בוויקישיתוף
* פרדריק ואן דר ול, ברשת החברתית אקס (טוויטר)
* פרדריק ואן דר ול, ברשת החברתית אינסטגרם
* פרדריק ואן דר ול, במסד הנתונים הקולנועיים IMDb (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* LCCN: nr2005017035
* VIAF: 34414375
* WorldCat: lccn-nr2005017035

 |
**עבדולסאמד עבדולחי** (בסומלית: **Cabdulsamed Cabdullaahi**; נולד ב-19 בינואר 1997) הוא כדורגלן סומלי המשחק בעמדת הקשר.

קריירת מועדונים
---------------

עבדולחי התחיל את הקריירה שלו בקוזאקן בויס. ב-10 בספטמבר 2016 ערך את הופעת הבכורה שלו בקבוצה בניצחון 0-2 נגד ספרטה רוטרדם ב'.

בקיץ 2018 עבדולחי הצטרף לצעירי ספרטה רוטרדם במדיה רשם 19 משחקי ליגה וכבש 3 שערים. כעבור שנה חתם בדן בוס מהליגה ההולנדית השנייה.

בקיץ 2020 חתם בארגוטליס מהליגה היוונית השנייה.

ב-12 בינואר 2024 חתם בדצ'יץ'.

קריירה בינלאומית
----------------

עבדולחי נולד בהולנד להורים שהיגרו מסומליה ולכן הוא זכאי לייצג את המדינה אף על פי שלא גר בה מעולם. ב-5 בספטמבר 2019 ערך את הופעת הבכורה שלו בנבחרת סומליה בניצחון 0-1 נגד זימבבואה.

קישורים חיצוניים
----------------

* פרופיל, באתר Transfermarkt
* פרופיל, באתר Soccerway
* פרופיל, באתר National Football Teams
* פרופיל, באתר FootballDatabase.eu

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"עבדולסאמד עבדולחי"**.
ג'אני אינפנטינו
**ג'ובאני וינצ'נצו "ג'אני" אינפנטינו** (באיטלקית: **Giovanni Vincenzo "Gianni" Infantino**; נולד ב-23 במרץ 1970) הוא מנהל כדורגל שווייצרי ממוצא איטלקי. היה המזכיר הכללי של אופ"א מאז 2009. ב-26 בפברואר 2016 נבחר לנשיא פיפ"א, במקום ספ בלאטר המושעה. ב 16 במרץ 2023 נבחר שוב וממשיך לכהן כנשיא פיפ"א עד הבחירות הבאות שיתקיימו בשנת 2027.

ביוגרפיה
--------

אינפנטינו נולד בבריג-גליס למשפחה איטלקית שהגיעה מקלבריה ולומברדיה. הוא למד משפטים באוניברסיטת פריבור.

היה יועץ משפטי של מספר קבוצות כדורגל בליגה האיטלקית, השווייצרית והספרדית. כן כיהן כמזכ"ל המרכז הבינלאומי ללימודי ספורט של אוניברסיטת נשאטל בשווייץ. בשנת 2000 החל לעבוד באופ"א, במגוון תפקידים בתחום המשפטי, המסחרי והמקצועי. ב-2009 מונה למזכ"ל אופ"א.

אינפנטינו כיהן בוועדת הרפורמה של פיפ"א. ב-2016 נבחר לנשיא פיפ"א. ב-2023 נבחר שוב וימשיך לכהן עד הבחירות הבאות שיתקיימו בשנת 2027.

חיים אישיים
-----------

אינפנטינו נשוי ללינה אל-אשקר, ממוצא לבנוני, ואב ל-4 ילדים.

קישורים חיצוניים
----------------

ויקישיתוף מדיה וקבצים בנושא **ג'אני אינפנטינו** בוויקישיתוף
* ג'אני אינפנטינו, ברשת החברתית אקס (טוויטר)
* ג'אני אינפנטינו, ברשת החברתית אינסטגרם
* ג'אני אינפנטינו, ברשת החברתית LinkedIn
* ביוגרפיה, באתר אופ"א

הערות שוליים
------------

1. ↑  2016 FIFA Reform Committee

| נשיאי פיפ"א |
| --- |
| 

|  |
| --- |
| רוברט גוורין • דניאל בורלי וולפול • ז'יל רימה • רודולף סילדריירס • ארתור דרוורי • סטנלי רוס • ז'ואאו האבלנז' • ספ בלאטר • ג'אני אינפנטינו |

 |

|  |  |
| --- | --- |
| בקרת זהויות עריכת הנתון בוויקינתונים | 
* GND: 1084377071
* ISNI: 0000 0003 9487 4827
* NLP: a0000003365403
* NTA: 327987596
* RERO: 02-A005814436
* SUDOC: 225543702
* VIAF: 289400254
* WorldCat: viaf-289400254

 |
**שו"ת חיים ביד** הוא ספר תשובות שהשיב רבי חיים פאלאג'י לשואליו בנושאים השייכים לחלק יורה דעה בטור ובשולחן ערוך. רוב הספר נכתב בעודו לומד ומלמד בישיבה שייסד הגביר אלעזר הילל בכר מנוח.

שם הספר
-------

שם הספר נגזר משם המחבר ומנושא הספר ( י"ד=יורה דעה), וכן מהפסוק "מָוֶת וְ**חַיִּים בְּיַד** לָשׁוֹן וְאֹהֲבֶיהָ יֹאכַל פִּרְיָהּ", אותו מפרש רבי חיים בחמש צורות בהקדמתו. סיבה נוספת מציין: "ועל סמך קרא זה קראתי בשם חיים ביד דהוא ר"ת יורה דעה ודבר שהיה בכלל חזי לאיצטרופי דבכמה מקומות בתלמוד איתא אשרי מי שבא לכאן ותלמודו ב**ידו** על שהיה מחזר לימודו פעמים רבות...וזה בדיני יורה דעה צריך יותר ויותר שיהיה רגיל בהן טפי משאר לימודי ה' דהוא לאפרושי מאיסורא והלכות יסודי התורה תלויים בהן...ומאחר שכן יאה ונאה לקרא לדתן זה ספר חיים ביד לרמוז דחלק יורה דעה יהיה מורגל בפיו של אדם ויהיה תלמודו מתקיים בידו".

תוכן הספר
---------

הספר מכיל תשובות העוסקות, על פי הסדר, בהלכות שחיטה, הלכות תערובות, הלכות בישולי גויים, יין נסך, הלכות עכו"ם, הלכות חוקות הגויים, רבית, נידה, מקואות, נדרים ושבועות, כבוד רבו ומורה הוראות, הלכות צדקה, מזוזה, נידוי וחרם, אבלות, ותקנות.

ייחודי בספר הוא סימן קכ"ה, הקדיש החבי"ף לרשימות קצרות שערך בנושא אבילות, על פי סדר הא'-ב'.

### תשובות בולטות

בספר מספר תשובות בולטות וכאלה אשר זכו להדים בספרי הפוסקים האחרונים, וביניהם רבי יוסף חיים מבגדאד, רבי עובדיה יוסף ועוד. בין התשובות הבפולטות ניתן למצוא היתר לקבור מי שנישא לנכרית בקבר ישראל, היתר לערוך גירוש שדים (אינדולקו) תוך הכרה בקיומם אך לא פניה אליהם כאל אלים, בניגוד לדעת רבני ארם צובא, אשר ביקשו את הסכמת הרב חיים לפסקם, שוחט החשוד על העריות, תפילה לרפואת גוי ועובד ע"ז, האם מותר לעשות שאלת חלום, אכילת יונים ועוד. בספר שאלות שנשאל מאת רבנים מרחבי העולם, כגון רבי אפרים זלמן מרגליות ורבי יום טוב דאנון.

קישורים חיצוניים
----------------

| מיזמי קרן ויקימדיה |
| --- |
| ויקיטקסט טקסט בוויקיטקסט: **חיים ביד** |

* רבי חיים פאלאג'י, **חיים ביד**, באתר היברובוקס
* הרב חיים פאלאג'י, ‏**שו"ת חיים ביד**, עמוד 5, באתר הספרייה הממלכתית של רוסיה
* (קריאת הספר בתצוגה מלאה באתר "גוגל ספרים" ספר זמין ברשת)

ראו גם
------

* לב חיים
* חיים ושלום

הערות שוליים
------------

1. ↑  ספר משלי, פרק י"ח, פסוק כ"א
2. ↑  רבי חיים פאלאג'י, **חיים ביד**, פתחתי ידי
3. ↑  בעשרות מקומות, וביניהם רב פעלים ד' או"ח סימן ז, ושם יו"ד סימן ל"ט ועוד
4. ↑  סימן י"ט
5. ↑  סימן א'
6. ↑  סימן ל"א
7. ↑  סימן י"ד
8. ↑  סימן ב'
9. ↑  סימן י"ח
**דראשקו בוז'וביץ'** (במונטנגרית: **Дpaшкo Бoжoвић**; נולד ב-20 ביוני 1988) הוא כדורגלן מונטנגרי המשחק בעמדת הקשר בדצ'יץ'.

קריירת מועדונים
---------------

בוז'וביץ' התחיל את הקריירה שלו במחלקת הנוער של בודצ'נוסט פודגוריצה. בעונת 2005/2006 רשם את הופעת הבכורה שלו בקבוצה הבוגרת, עת שיחקה בליגת העל של סרביה ומונטנגרו. שנה לאחר מכן הפך לשחקן סגל בקבוצה הבוגרת, עת שיחקה בליגת העל המונטנגרית שהוקמה לאחר הכרזת ההעצמאות של מונטנגרו.

בקיץ 2008, עזב את בודוצ'נוסט מאחר שמיעט לקבל דקות משחק וחתם במוגרן בודווה. בעונתו הראשונה במועדון, זכה עמה באליפות. ב-3 באוקטובר 2009 הבקיע את שער הבכורה שלו בקריירה בניצחון 0-4 נגד בראנה.

בקיץ 2011 חזר לקדנציה שנייה בבודוצ'נוסט, ובינואר 2012 חתם בהפועל באר שבע מליגת העל במדיה רשם רק שתי הופעות.

בקיץ 2012 חזר למונטנגרו וחתם במלאדוסט פודגוריצה. בהמשך הקריירה, שיחק גם בדומז'אלה, לובצ'ן צטיניה, סוטייסקה ניקשיץ', רודאר פלייבליה ופרישטינה. כיום משחק בדצ'יץ'.

קריירה בינלאומית
----------------

ב-11 באוגוסט 2010 בוז'וביץ' ערך את הופעת הבכורה שלו בנבחרת מונטנגרו בניצחון 0-2 נגד צפון אירלנד. עד שנת 2011 רשם רק 3 הופעות, וב-1 בספטמבר 2021 חזר להרכב הנבחרת אחרי 10 שנות היעדרות בתיקו 2-2 נגד טורקיה.

תארים
-----

בודצ'נוסט פודגוריצה
* ליגת העל המונטנגרית: 2007/2008, 2019/2020, 2020/2021
* הגביע המונטנגרי: 2018/2019

מוגרן בודווה
* ליגת העל המונטנגרית: 2008/2009, 2010/2011

לובצ'ן צטיניה
* הגביע המונטנגרי: 2013/2014

רודאר פלייבליה
* הגביע המונטנגרי: 2015/2016

פרישטינה
* הגביע הקוסובני: 2017/2018

קישורים חיצוניים
----------------

* פרופיל, באתר Transfermarkt
* פרופיל, באתר Soccerway
* פרופיל, באתר National Football Teams
* פרופיל, באתר FootballDatabase.eu

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"דראשקו בוז'וביץ'"**.
**נחל נחשון** (בערבית: **وادي علي**; בתעתוק לעברית: ואדי עלי) הוא נחל אכזב (זורם בחורף ובאביב) המהווה חלק משמורת הטבע "נחל מאיר ונחל נחשון" הממוקמת מזרחית לנווה שלום. אורך הנחל כ-13 ק"מ והוא נמצא בהרי ירושלים והשפלה. הנחל מתחיל באזור שואבה והוא מתלכד עם אפיקו של נחל איילון במאגר איילון שבעמק איילון. אורכו של החלק המזרחי של הנחל הוא כ-6 ק"מ, והוא חתור בין ההרים עד שער הגיא.

מקור השם
--------

שם הנחל בערבית הוא ואדי עלי. הוא נקרא כך על שם הקדוש המוסלמי האמאם עלי שלפי המסורת נקבר במרכז הואדי. בנוסף, באפיק היה מבנה על שמו ששימש מקום תפילה למוסלמים. לאחר שהסתיימה מלחמת העצמאות קבעה ועדת השמות הממשלתית את השם "נחל נחשון" על שם מבצע נחשון (אשר נקרא כך על שם נחשון בן עמינדב ונחום שושני, שכינויו ב"הגנה" היה 'נחשון') שהיה המבצע העיקרי והחשוב לפריצת הדרך לירושלים אשר הייתה מנותקת מאז פרוץ המלחמה.

שער הגיא
--------

שער הגיא (בערבית- באב אלואד) הוא מקום יציאתו של נחל נחשון אל השפלה. זהו המבוא המערבי החשוב ביותר בדרך לירושלים. חשיבות השער לירושלים גדולה מאוד, עד כדי כך ששמו מציין גם את קטע נחל נחשון החתור בין שער הגיא לבין שואבה (כ-6 ק"מ מהנחל). בשער זה נמצאים אתרים אחדים הקשורים לתולדות ירושלים, כגון מתקני דרך קדומים, מבני שמירה וביצור, פונדק, נקודות שאיבה בדרך צינור המים. נמצאים שם גם שרידי משוריינים שליוו את השיירות לירושלים במלחמת העצמאות.

הנוף הייחודי בשמורה
-------------------

לאורך שמורת הטבע נמצאת צמחיית מים מגוונת ומרהיבה כגון פטל קדוש, שומר פשוט, עבקנה ועצי ערבה. בנוסף, בנחל מתקיימת אוכלוסיית טריטוני הפסים. בשמורה גדלים אקליפטוסים גדולים ומרשימים (שרידים ממשתלה שפעלה שם בעבר) וגם עץ בודד מסוג מילה סורית.
במקום תוכלו למצוא גם את באר עין חילה במורד השכונה בקרבת לטרון (רכס בעמק איילון). באר זו היא מפעל מים עתיק מהתקופה הרומית או הביזנטית ששופצה על ידי נזירי לטרון (מנזר השתקנים).

אירועים חשובים בהיסטורית המקום
------------------------------

* בשנת 1936 הונח צינור מים ממעיינות ראש העין לירושלים ומיד לאחר מכן הוקמה תחנת השאיבה בשער הגיא. במלחמת העצמאות חובלו המשאבות וצינור המים ולכן הניחו את צינור השילוח דרך בורמה, בשביל לספק מים לירושלים. לאחר סיום מלחמת העצמאות חידשו את השימוש במשאבה שבשער הגיא לצורך שאיבת מי בארות מן השפלה.
* בשער הגיא התקיימו קרבות קשים במלחמת העצמאות על עורק התחבורה החשוב ביותר לירושלים. בדצמבר 1947 התחילו התקפות על התחבורה היהודית בכבישים בכלל ובפרט בכביש שער הגיא. ההתקפות גברו עד שגם הבריטים הפסיקו לנסוע בכביש שער הגיא במכוניות פתוחות.
* באפריל 1948 כוח ערבי גדול הצליח לחסום שוב את שער הגיא ואת המעבר בנחל נחשון. כתוצאה מכך מפקד השיירה האחרונה, מכבי מוצרי, נהרג.
* מאי 1948 התנהלו קרבות קשים באזור. במהלך אותם קרבות נכבשו כל היעדים שתוכננו לאורך הדרך מירושלים עד שער הגיא. אומנם, כמה שיירות נפגעו קשה בעיקר בקטע הדרך שממערב לשער הגיא, באזור דיר-איוב-לטרון.
* בדצמבר 1948 סלל צה"ל כביש חדש שנקרא "כביש הגבורה" העובר דרך נחל נחשון וצומת שמשון שבשפלה וכך התחדשה התנועה לירושלים.

לקריאה נוספת
------------

"נחל נחשון", **מדריך ישראל החדש: אנציקלופדיה, מסלולי טיול - כרך 11: הרי יהודה**, ספי בן יוסף, ירושלים: כתר הוצאה לאור, ידיעות אחרונות משרד הביטחון – ההוצאה לאור, 2001, עמודים 185–191.

קישורים חיצוניים
----------------

* ארץ אהבתי

הערות שוליים
------------

1. ↑  נחל נחשון, באתר www.kotar.co.il
2. ↑  אתר מפה
3. ↑  שמורת נחל מאיר ונחל נחשון – iNature, באתר www.inature.info
**מפרשן** (שם מדעי: *Istiophorus*) הוא סוג דג, ממשפחת המפרשניים, הכולל בתוכו 2 מינים שתפוצתם באזורי המים החמימים של כל האוקיינוסים ברחבי העולם.

מאפיינים
--------

צבעם העיקרי הוא כחול או אפור, ומאפיין עיקרי שלהם הוא סנפיר הגב הזקוף דמוי מפרש, שלעיתים תכופות נפרש לכל אורך הגב. מאפיין עיקרי נוסף של המין הוא המקור המאורך, הדומה לזה של דג-החרב ומפרשניים אחרים, לכן בחוגי ספורט הדיג באזור חיותם הם נקראים גם דגי מקור (billfish). 

שני המינים של המפרשן גדלים במהרה, ומגיעים לאורך של 1.2–1.5 מטר בשנה הראשונה לחייהם, וניזונים בגובה פני הים או בעומק מדגים פלגיים ודיונונים. מהירות השחייה של פרטים מסוימים נמדדה כשהיא מגיעה ל-110 קמ"ש, שהיא המהירות הגבוהה ביותר שנמדדה לדג, ושדווחה על ידי מקור אמין. המפרשניים הם שחיינים מהירים. בעבר הוערכה המהירות שלהם ב-80–110 קמ"ש (43–59 קשר) עם זאת, מספר מחקרים מודרניים טענו שמהירות כזאת לייצור ימי איננה אפשרית ושמהירותם לא עולה על 50 קמ"ש (27 קשר).

באופן כללי, אורכו של המפרשן אינו עולה על 3 מטרים (9.8 רגל) ולעיתים נדירות שוקל מעל 90 קילוגרם (200 ליברות). 

מפרשן כלל-ימי בהתנהגות מוחצנת של זקיפת המפרש
המפרש (סנפיר הגב) נשמר בדרך כלל כשהוא מקופל ונוטה הצידה בעת השחייה, אולם הוא יזדקף בכל עת שהמפרשן יחוש מאוים או כתוצאה מריגוש, וישווה למפרשן מראה גדול יותר מממדיו האמתיים. הטקטיקה הזו נצפתה גם במהלך ציד, כשקבוצת מפרשנים משתמשים במפרשיהם כדי לרעות להק דגים או דיונונים. 

בענף ספורט הדיג, דג המפרשן הוא מהנחשקים ביותר וידועים בקפיצותיהם המדהימות מעל המים בניסיון להשתחרר מהקרס. יש להם מופעי צבעים מגוונים, החל בחום ואפור ועד סגול ואפילו כסף. צבעי הגוף שלהם לעיתים תכופות מודגשים באמצעות פסים ססגוניים בצבע כחול וכסף. המפרשן מסוגל לשנות את צבעיו כמעט באופן מיידי - שינוי הנשלט באמצעות מערכת העצבים שלו. המפרשן מסוגל לשנות את צבע גופו במהירות לכחול בהיר עם פסים צהבהבים כתגובה לריגוש, או כדי לבלבל את הטרף שלו לציד קל יותר, תוך כדי איתות למפרשנים אחרים על כוונותיו.

מינים
-----

* מפרשן אטלנטי (Istiophorus albicans)
* מִפְרְשָׂן כְּלַל-יַמִּי (Istiophorus platypterus)

קישורים חיצוניים
----------------

ויקישיתוף מדיה וקבצים בנושא **מפרשן** בוויקישיתוף
* מפרשן, באתר אנציקלופדיה בריטניקה (באנגלית)
* מפרשן, באתר ITIS (באנגלית)

* מפרשן, באתר NCBI (באנגלית)

* מפרשן, באתר Animal Diversity Web (באנגלית)

* מפרשן, באתר GBIF (באנגלית)
* תמונות מרהיבות של מפרשנים מאתר נשיונל ג'יאוגרפיק.
* אתר למנויים בלבד גדעון לב, המפרשנים מאותתים אחד לשני על ידי שינוי צבעים, באתר הארץ, 27 בפברואר 2024

הערות שוליים
------------

1. ↑  Haulin' Bass - elasmo-research.org. Accessed March 19, 2008
2. ↑  "Sailfish, Istiophorus platypterus". נבדק ב-2011-01-02..
3. ↑  The One Thing Everyone knows about Swordfish is Wrong, BBC Earth
4. ↑   National Geographic Society

| מפרשניים |
| --- |
| מפרשן | מפרשן אטלנטי • מפרשן כלל-ימי |  |
| מפרשן שחור (סוג ומין יחיד) | מפרשן שחור |
| מקאירה | מקאירה כחולה • מקאירה הודו-פסיפית |
| קלען | קלען החץ • קלען קצר-מקור • קלען עגלגל • קלען ארך-מקור |
| מפרשן רצעני | מפרשן מפוספס • מפרשן לבן |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007551058805171

 |
מייג'ור גנרל **הרולד ג'וזף "הארי" גרין** (באנגלית: **Harold Joseph "Harry" Greene**; ‏11 בפברואר 1959 - 5 באוגוסט 2014) היה קצין לוגיסטיקה וטכנולוגיה בכיר בצבא ארצות הברית בדרגת מייג'ור ג'נרל, שנהרג במלחמת אפגניסטן. הוא הקצין הבכיר ביותר שנפל במלחמה זו והקצין האמריקאי הבכיר ביותר שנפל בקרב מאז מלחמת וייטנאם.

ביוגרפיה
--------

### השכלה

גרין נולד בבוסטון. סיים לימודי תואר ראשון בהנדסת חומרים ותואר שני בהנדסת תעשייה וניהול במכון הפוליטכני רנסלר ותואר שני בהנדסת חומרים ותואר שני בהנדסה מכנית באוניברסיטת דרום קליפורניה. ב-1992 קיבל תואר דוקטור במדע חומרים מאוניברסיטה זו.

גרין למד גם במכללה לפיקוד ומטה של צבא ארצות הברית ובאוניברסיטה לרכש ביטחוני (Defense Acquisition University). סיים גם תואר מוסמך בלימודים אסטרטגיים במכללה למלחמה של צבא ארצות הברית.

### קריירה צבאית

גרין החל את שירותו הצבאי ב-1980 לאחר סיום קורס קציני מילואים, והיה לקצין הנדסה. במהלך 34 שנות שירותו מילא מספר רב של תפקידי פיקוד ומטה, לרבות בשירות ביוון, טורקיה וגרמניה. בשנת 2009 קודם לדרגת בריגדיר גנרל והיה לסגן מפקד פיקוד המחקר, הפיתוח וההנדסה של הצבא. שימש בתפקידים בכירים במטה תת-מזכיר הצבא לרכש, לוגיסטיקה וטכנולוגיה. בשנת 2012 קודם לדרגת מייג'ור גנרל. בינואר 2014 מונה לסגן מפקד מפקדת כוחות הקואליציה באפגניסטן שהופקדה על אימון הצבא האפגני לקראת פינוי כוחות הקואליציה מאפגניסטן ומסירת האחריות הביטחונית המלאה במדינה בידיו.

גרין עוטר בעיטורים שונים לרבות עיטור לגיון ההצטיינות.

### מותו

ב-5 באוגוסט 2014 היה גרין בסיור ביקורת במחנה קארגה (Qargha), מחנה של כוחות הקואליציה בעיר קאבול בירת אפגניסטן, אשר שימש לאימון קרבי לחיילים אפגנים. חייל אפגני שערק אל מחנה הטליבאן הסתתר בתוך מבנה במחנה ופתח באש לעברו של גרין. גרין נפגע מאחור ונהרג במקום. 14 איש נוספים נפצעו בתקרית, לרבות גנרל גרמני, שלושה גנרלים אפגנים וחיילים מארצות הברית ומבריטניה.

ב-14 באוגוסט הובא גרין לקבורה בבית הקברות הלאומי ארלינגטון, במעמד מזכיר ההגנה וראש מטה הצבא.

גרין הותיר אחריו אב, אשה ושני ילדים.

קישורים חיצוניים
----------------

ויקישיתוף מדיה וקבצים בנושא **הרולד גרין** בוויקישיתוף
* הרולד גרין, באתר "Find a Grave" (באנגלית)
* ניו יורק טיימס ואי.פי, חייל אפגני הרג גנרל אמריקאי: האמריקאי הבכיר שמת במלחמה מאז וייטנאם, באתר הארץ, 5 באוגוסט 2014
* מאמר על התקרית בה נהרג גרין, באתר הניו יורק טיימס, 5 באוגוסט 2014 (באנגלית)

הערות שוליים
------------

1. ↑  Combined Security Transition Command – Afghanistan.
**סטניסלב קוסיאור** (בפולנית: **Stanisław Kosior**;‏ (6 בנובמבר (18 בנובמבר) 1889 - 26 בפברואר 1939), היה מהפכן רוסי, מנהיג המפלגה הקומוניסטית באוקראינה בשנות ה-30. נחשב לאחד האחראים הראשים להולודומור, נהרג במהלך הטיהורים הגדולים.

סטניסלב קוסיואר נולד בעיירה ונגרוב (אז בתחומי האימפריה הרוסית, כיום בפולין) למשפחת פועלים. למשפחה היו 5 בנים ולפחות ארבעה מהם היו פעילים מהפכניים. לאחר מספר שנים המשפחה עברה להתגורר בעיירה בקרבת רוסטוב על דון. בשנת 1902 קוסיאור סיים את לימודיו בבית הספר המקצועי והחל לעבוד במפעל המקומי. במהלך מהפכת 1905 הוא השתתף בשביתות ובשנת 1907 הצטרף למפלגת הפועלים הסוציאל-דמוקרטית הרוסית. בשנת 1910 ארגן קבוצת כדורגל שלמעשה הייתה כיסוי לפגישות מהפכנים. נעצר מספר פעמים לתקופות קצרות ובשנת 1911 הוגלה לאזור דנייפרופטרובסק. ירד למחתרת והמשיך בפעילות מפלגתית בשטח אוקראינה ובשנת 1915 עבר למוסקבה. בהיותו במוסקבה נעצר ונשלח למחוז אירקוטסק.

לאחר מהפכת פברואר חזר לסנקט פטרבורג והיה פעיל במנגנון המפלגתי.

לאחר מהפכת אוקטובר
------------------

במהלך דיונים על חוזה ברסט-ליטובסק הוא התנגד לחתימה על ההסכם.

קוסיאור היה בין מנהיגי הקומוניסטים באוקראינה החל משנת 1918. במרץ 1918 הוא היה קומיסר העם לענייני האוצר בממשל המקומי. לאחר שהצבא הגרמני השתלט על השטח הוא ירד למחתרת. ממאי 1919 ועד לדצמבר 1920 קוסיאור היה מזכיר המפלגה הקומוניסטית באוקראינה. לאחר סיום הכהונה הוא עבר לתפקיד במנגנון המפלגתי בסיביר. בשנים 1925–1928 פעל במוסקבה.

בשנת 1928 חזר לקייב והיה מנהיג המפלגה הקומוניסטית במשך 10 שנים. במציאות הסובייטית זה היה התפקיד הבכיר באוקראינה. בשנת 1930 הוא נכלל בפוליטביורו.

בהיותו מזכיר המפלגה הוא פעל לקידום הקמת הקולחוזים באוקראינה ויישום מדיניות חיסול מעמד הקולאקים. לאחר יישום מדיניותו בתחום הכלכלי התרחש באוקראינה הולודומור שבמהלכו נפטרו מרעב מיליוני אנשים. בשנת 1935 הוענק לקוסיאור עיטור לנין על תרומתו לקידום החקלאות הסובייטית. במהלך הטיהורים הגדולים קוסיאור היה חבר ב"שלישייה" שאישרה עשרות אלפי הוצאות להורג. במאי 1937 הוא דיווח על מציאת אויבי עם רבים במנגנון המפלגתי בקייב. בתקופת כהונתו כראש המפלגה נקראו על שמו עיירה ותחנת רדיו מרכזית של קייב.

בינואר 1938 קוסיאור הועבר למוסקבה וקודם לסגן הראשון של יושר ראש מועצות הקומיסרים העממיים (סגן ראש הממשלה). ב-3 במאי 1938 הוא פוטר מכל תפקידיו, הואשם בחברות בארגון צבאי פולני ונעצר. בהתאם לעדויות של אשתו, עינויים לא גרמו לכך שקוסיאור יחתום על הודאה בבגידה במדינה. עובדי נ.ק.וו.ד אנסו לנגד עיניו את בתו בת ה-16 כצעד לחץ נוסף. קוסיאור חתם על ההודאה הנדרשת אך בתו התאבדה.

ב-26 בפברואר 1939 הוא נשפט להוצאה להורג שבוצעה באותו יום. ב-14 במרץ 1956 הוא זוכה מכל אשמה.

ב-13 בינואר 2010 בית המשפט בקייב הכריז שקוסיאור היה בין מארגני הולודומור באוקראינה.

קישורים חיצוניים
----------------

ויקישיתוף מדיה וקבצים בנושא **סטניסלב קוסיאור** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007272743305171
* GND: 121672123
* ISNI: 0000 0000 8152 7701
* LCCN: n86845513
* NKC: js2013753670
* NTA: 070601224
* SUDOC: 137208022
* VIAF: 72255169
* WorldCat: lccn-n86845513

 |
משאית מנוף
**משאית מנוף** היא כלי רכב המשלב משאית ומנוף המורכב עליה, ליחידת תפעול אחת. קיימים סוגים רבים של משאיות מנוף השונות זו מזו בגודלן, טווח הפעולה שלהן ויכולת הנשיאה. המשותף לכולן שמדובר במשאית שעליה מורכב מנוף קבוע.

משאית מנוף היא תוצר של התפתחות הטכנולוגיה אשר אפשרה לשלב בין מכונות עבודה שתפקידיהן שונים לידי מכונה יחידה אחת שמסוגלת לבצע מספר פעולות ולהתאים עצמה למשימה שעליה לבצע. משאית מנוף הופיעה כמענה לצורך בשינוע של מכלולים כבדים וגדולים מנקודה אחת לנקודה אחרת הרחוקה ממנה כולל העמסה ופריקה שלהם בנקודות הקצה.

קיימים פתרונות רבים לאפשרות של העמסה ופריקה ממשאית בעזרת מלגזות, מנופים קבועים באתר היצור ומנופי עגורן באתרי בנייה. במשך הזמן השתכללה הטכנולוגיה המשולבת במנופים המורכבים על המשאיות, נמצאו יותר ויותר תפקודים ספציפיים ששולבו בפעילות החברות המפעילות את משאיות המנוף. במערכות הנישאות שולבו מתקנים ייעודיים, נלווים, המולבשים על המנוף והמאפשרים ביצוען של עבודות שונות בעזרת משאית מנוף שקודם לכן היה קושי רב בביצוען.

היתרון הבולט ביותר של משאית מנוף, הוא בכך, שמכונה המופעלת על ידי אדם בודד, יכולה להגיע לאתר ייצור או אחסון ולהעמיס משא גדול וכבד במהירות גבוהה יחסית, ולאחר ההעמסה להגיע אל אתר היעד. נהג משאית המנוף יכול לפרוק את המשא ללא צורך בהמתנה למנוף מקומי או כלי אחר.

כיום קיימים סוגים רבים של משאיות מנוף חלקן למטרות ייעודיות אך מרביתן של משאיות המנוף מאפשרות ביצוע של מגוון רחב של משימות העברת מטענים והנפת מטענים שונים. משאיות המנוף מוגבלות בגודלן לתקינה הרגילה של המשאיות כפי שהוא מופיע בתקנות התעבורה. בנוסף לכך קיימות הגבלות על משקל המנוף וגודלו בהתאם לגודל המשאית. ככלל, כאשר מנוף המשאית מקופל ואינו מתופעל גודלו לא יחרוג מגודלה הסטנדרטי של המשאית.

יש להבדיל בין משאית מנוף לבין עגורן נייד, מנוף המותקן על גבי משאית ומשמש רק להנפת מטען וחסר יכולת הובלה ושינוע. במשאית מנוף, לעומת זאת, המנוף קטן יותר והיא יכולה לשאת ולשנע מטען רב.

משאית מנוף מובילה תכולת דירה

קישורים חיצוניים
----------------

ויקישיתוף מדיה וקבצים בנושא **משאית מנוף** בוויקישיתוף
פירוש נוסף ערך זה עוסק במאכל דמוי חומוס. אם התכוונתם למחרוזת תפילה מוסלמית, ראו מסבחה (אסלאם).

**מְסָבָּחָה** (או **משאוושה** בניב הגלילי), בדומה לחומוס, היא מאכל עשוי גרגרי חומוס מבושלים היטב, בתוספת טחינה, שום, מיץ לימון ותבלינים. כמו החומוס גם המסבחה מוגשת לעיתים קרובות עם תוספת של שמן זית ו'תטבילה' - רוטב חריף העשוי מפלפל חריף מוחמץ, לימון, כמון ומלח, מה שבמקרה של המשאוושה נחשב לרוב למרכיב מרכזי במנה. 

ההבדל העיקרי בין המסבחה לחומוס טמון ברמת הבישול והעיבוד של הגרגרים. את החומוס מבשלים עד להתרככות בינונית-מוחלטת ואז טוחנים. להכנת המסבחה מבשלים את גרגרי החומוס לזמן ממושך, עד להתרככות מוחלטת, ולא טוחנים אותם, אלא מערבבים בטחינה ובתבלינים ומגישים. המסבחה, בשמות ובווריאציות שונים (כמו המשוואשה הנפוצה בצפון ארץ-ישראל ובסוריה), היא מאכל אופייני של הערבים, הישראלים, הלבנונים והסורים. 

המסבחה נועדה להיות צורה עדינה יותר של חומוס, פחות מתובלת, שמוגשת חמה ומתאימה לאכילה גם בשעות הבוקר המוקדמות עם או ללא פיתה. תכולת הפחמימות המורכבות והערך הגליקמי הנמוך הופכים אותה למאכל שמסוגל לספק אנרגיה לשעות רבות. 

המשאוושה, הזהה מבחינת מרכיביה, שונה בצורת העיבוד ובמינונים. את המשוואשה מקובל להכין לא בכף כמו את המסבחה, אלא בעלי ומכתש. משתמשים בכמות קטנה יותר של טחינה, לרוב במצב גולמי, ומועכים את החומוס בצורה גסה יחסית ואז מתבלים.

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **חומוס** |
מונטנגרו שנפגעה באורח קשה במהלך מלחמת העולם הראשונה לחמה לצד מדינות ההסכמה. בטרם המלחמה כמו גם במהלכה, ואף לאחריה, סרביה ומונטנגרו היו בעלות ברית קרובות מאוד. ולכן, עם הפלישה הראשונה של צבא האימפריה האוסטרו הונגרית לשטחי סרביה, מונטנגרו הכריזה מיד מלחמה נגד מעצמות המרכז. האימפריה האוסטרו הונגרית שלחה כוח נפרד למונטנגרו כדי שיפלשו לשטחה וימנעו מצבאותיהם של סרביה ומונטנגרו להיפגש ולשתף פעולה. כוח הצבא של מונטנגרו הדף את ההתקפה בהצלחה וממרומי הר לובצ'ן המבוצר צבא מונטנגרו הפגיז את העיר קוטור (היום חלק משטח מונטנגרו) שהייתה אז בשליטת האויב. ב-10 באוגוסט 1914 מונטנגרו תקפה בהצלחה את הביצורים האוסטריים אך לא ניצלה בהמשך את היתרון שהושג בזכות מתקפה זו. 

צבא מונטנגרו השתתף במתקפות מנע נגד צבא האויב בשטח בוסניה שיזמה סרבייה אך מתקפות אלה נהדפו בקלות על ידי מעצמות המרכז. בפלישה השנייה של האימפריה האוסטרו הונגרית לשטחי סרביה מונטנגרו הדפה בהצלחה את המתקפות וצבאה השתתף בניסיון לשחרור סרייבו שלא הצליח לבסוף. במהלך הפלישה השלישית הצבא המונטנגרי נכנע כנגד כוח גדול מאוד והאימפריה האוסטרו הונגרית יחד עם האימפריה הגרמנית הצליחו בכיבוש סרביה. הפלישה למונטנגרו התרחשה בינואר 1916 והיא הסתיימה בניצחון של מעצמות המרכז. החל מה-15 בינואר ועד לאוקטובר 1918, בסמוך לסוף המלחמה, מונטנגרו נשארה תחת כיבוש אוסטרו-הונגרי. המלך, ניקולא, נמלט לאיטליה ומשם לצרפת. שם, בעיר בורדו, התיישבה ממשלת מונטנגרו הגולה. ממשלת סרביה הגולה עברה לאי קורפו שבשליטת יוון.

בתום המלחמה מדינות ההסכמה שחררו את סרביה ומונטנגרו. אספה לאומית בעיר פודגוריצה, לימים בירת מונטנגרו, תפסה את מקומה של הממשלה הגולה. עוד לפני קום האספה, עדיין תחת כיבוש אוסטרו-הונגרי, נחתמה הצהרת קורפו ב-20 ביולי 1917 באי היווני קורפו, שמטרתה הייתה איחוד סרביה ומונטנגרו והקמת ממלכת יוגוסלביה. ב-26 בנובמבר 1918 החל תהליך האיחוד בין המדינות. אף על פי שהמלך ניקולה פעל בשטחה של בעלת ברית של מונטנגרו במלחמה, ניקולס הואשם בניסיון כינון שלום נפרד עם האויב. האספה מצאה אותו אשם, הורידה אותו מתפקיד המלך ואסרה על חזרתו לשטחי המדינה. האספה הכריזה על איחוד עם ממלכת סרביה ב-1 בדצמבר 1918. רבים מתושבי המדינה לא הסכימו עם החלטות האספה ומאוחר יותר באותו חודש התרחשה התקוממות חג המולד. זמן קצר אחרי חתימת ההסכמים הממלכה שאוחדה הפכה לחלק מהמדינה החדשה, ממלכת הסרבים, הקרואטים והסלובנים.

| מדינות במלחמת העולם הראשונה |
| --- |
| מדינות ההסכמה | איטליה • ארצות הברית • בלגיה • האימפריה הבריטית (אוסטרליה • אירלנד • דרום אפריקה • ניו זילנד • קנדה) • יוון • האימפריה היפנית • ליבריה • מונטנגרו • סין • סרביה • פורטוגל • צרפת • רומניה • האימפריה הרוסית • לוקסמבורג |
| מעצמות המרכז | האימפריה האוסטרו-הונגרית (הונגריה) • בולגריה • הקיסרות הגרמנית • האימפריה העות'מאנית |
**לזלי מילמן סיבנר** (באנגלית: **Lesley Millman Sibner**; ‏13 באוגוסט 1934- 11 בספטמבר 2013) הייתה מתמטיקאית אמריקאית. תחומי המחקר העיקריים שלה היו משוואות דיפרנציאליות חלקיות לא ליניאריות ותורת הכיול. סיבנר לימדה באוניברסיטת ניו יורק בבית הספר להנדסה.

קורות חיים
----------

סיבנר הייתה בת יחידה לאיזדור ושרלוט מילמן. שני הורי עסקו בהוראה - אביה כמורה להיסטוריה בתיכון ואמה כמורה בבית ספר יסודי.

בתום לימודיה בבית הספר התיכון, החליטה סיבנר ללמוד באוניברסיטת קרנגי מלון לימודי תיאטרון. בהמשך ללימודי התיאטרון, קיבלה סיבנר תואר ראשון באומנות מהסיטי קולג' של ניו יורק בשנת 1959. סיבנר גילתה את אהבתה למתמטיקה כשלקחה קורס במתמטיקה כקורס בחירה במסגרת לימודי התואר הראשון. כשהייתה בסיטי קולג', הכירה את מי שהיה לבעלה.

קריירה כחוקרת
-------------

בשנת 1964 קיבלה סיבנר את הדוקטורט שלה, שעסק במשוואות מסוגים מעורבים, במכון קוראנט למדעי המתמטיקה של אוניברסיטת ניו יורק, בהנחייתם של ליפמן ברס וקתלין מוראווץ.

סיבנר הרצתה באוניברסיטת סטנפורד בשנים 1965–1966, וכשזכתה במלגת פולברייט מלאה נסעה לחקור במכון הנרי פוינקר בפריז בשנים 1966–1967. לאורך כל הקריירה שלה התעמקה סיבנר באנליזה, ובעיקר של משוואות דיפרנציאליות חלקיות. מעבר לעבודת הסולו, סיבנר ובעלה חקרו את התאוריה הלא ליניארית של הודג' (nonlinear Hodge theory).

סיבנר התעניינה בבעיות גאומטריות שיכולות להיפתר על ידי אנליזה, ויצרה משוואות אינטגראליות שמוכיחות את משפט רימן- רוך. כשהייתה במכון למחקר מתקדם בשנים 1971–1972, חקרה לצידם של מייקל עטיה וראול בוט, מהם הושפעה. באותה התקופה היא החלה גם לחקור בעיות וריאציה לא ליניאריות (nonlinear variational problems) בעקבות הכרותה עם קארן אולנבק שהציעה לה לחקור שאלות אנליטיות שקשורות למשוואות יאנג-מילס.

במהלך שבתון במכון הטכנולוגי של מסצ'וסטס בשנים 1979–1980, סיבנר למדה את תורת הכיול. כתוצאה מכך סיבנר עסקה בהוכחת תוצאות הסרת נקודה סינגולרית במשוואות יאנג- מילס ויאנג- מילס- היגס. העניין שלה בנקודות סינגולאריות גרם לה להתעמק בגאומטריה, והוביל לסיווג חיבורים סינגולאריים ולמצב של הסרת נקודות סינגולאריות דו- ממדיות.

ההבנה שחלקיקים מדומים יכולים בתנאים מסוימים להיות מונופולים, אפשרה לסיבנר ואולנבק לבנות נקודות קריטיות לא יציבות ולא מינימליות בפונקציית יאנג- מילס בספירה ה-4.

לזלי מילמן סיבנר היא זוכת פרס פרופסור אורח לנשים של הקרן הלאומית למדע בשנים 1986–1987, וכן זכתה במלגת בנטינג למדע במכללת רדקליף בשנים 1990–1991. האוניברסיטה הפוליטכנית בברוקלין הייתה האוניברסיטה העיקרית בה עבדה החל משנת 1967.

ראו גם
------

* תורת הכיול

| עיינו גם בפורטל: |
| --- |
|  | **פורטל מתמטיקה** |

קישורים חיצוניים
----------------

* לזלי סיבנר, באתר פרויקט הגנאלוגיה במתמטיקה

הערות שוליים
------------

1. ↑  מידע על לזלי סיבנר, באתר Biographies of Women Mathematicians
2. 1 2  Charlene Morrow and Teri Perl, **Notable Women in Mathematics: A Biographical Dictionary**, Greenwood, 1998, עמ' 229
3. 1 2 3 4 5 6 7 8 9 10  מידע על לזלי סיבנר
4. ↑  מידע על לזלי סיבנר, באתר American Mathematical Society

|  |  |
| --- | --- |
| בקרת זהויות עריכת הנתון בוויקינתונים | 
* BIBSYS: 9023755
* ISNI: 0000 0000 6565 8648
* MGP: 33503
* RERO: 02-A003829232
* SUDOC: 110958497
* VIAF: 93340310
* WorldCat: viaf-93340310

 |
**אלכסנדר גולובין** (ברוסית: **Алекса́ндр Голови́н**;‏ 1 במרץ 1863 – 17 אפריל 1930) היה מעצב ואמן רוסי.

ביוגרפיה
--------

גולובין, שנולד במוסקבה, למד בתחילה אדריכלות, ולאחר מכן עבר לציור. הוא גם למד באקדמיה קולרוסי בפריז. עם סיום לימודיו, עקב קשיים כלכליים, עבד כצייר ומעצב פנים. הוא גם ניסה את כוחו בתחומים אמנותיים שונים כמו עיצוב רהיטים.

בשנת 1900 השתתף בעיצוב ביתן האימפריה הרוסית ביריד העולמי של פריז יחד עם חברו קונסטנטין קורובין. הוא למד גם באקדמיה ויטי בפריז. בשנת 1901 עבר למחוז סנקט פטרבורג ממוסקבה. כאן עבד כמעצב במה, ושילב סמליות ומודרניזם בהפקות אופראיות ודרמטיות עבור דיאגילב, מאיירהולד ואחרים.

לאחר המהפכה של 1917, לא מצא גולובין עבודה בתיאטרון, ולכן התעמק בציור ובאיור גרפי. הוא יצר את עיצוב התפאורה להפקה המקורית של הבלט "ציפור האש" של סטרווינסקי משנת 1910.

גולובין יצר את העיצוב הנופי להפקה חשובה של "נישואי פיגארו" של פייר בומרשה בתיאטרון של מוסקבה. במאי התיאטרון הרוסי המפורסם קונסטנטין סטניסלבסקי ביים את המחזה שהועלה ב-28 באפריל 1927. סטניסלבסקי מיקם מחדש את המחזה בצרפת שלפני המהפכה וקיצץ את מבנה חמש המערכות שלו לאחד עשר סצנות. גולובין השתמש בבמה מסתובבת כדי להאיץ את השינויים בסצנות. זאת הייתה הצלחה גדולה, וזכתה לעשר קריאות מסך בערב הפתיחה. גולובין מונה לאמן העם של ברית המועצות. הוא מת בדסקויה סלו ב-17 באפריל 1930.

גלריה
-----

* 
* 
* 
* 
* 
* 
*

קישורים חיצוניים
----------------

ויקישיתוף מדיה וקבצים בנושא **אלכסנדר גולובין** בוויקישיתוף

הערות שוליים
------------

1. ↑  "Vitti, ??-??", The Correspondence of James McNeill Whistler, University of Glasgow, retrieved 2017-07-17
2. ↑  *Stravinsky and the Ballets Russes: The Firebird/Le Sacre du Printemps*, נבדק ב-2022-03-01
3. ↑  Benedetti, Jean. 1999. *Stanislavski: His Life and Art*. Revised edition. Original edition published in 1988. London: Methuen

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007428921005171
* BNE: XX5630889
* BnF: cb14681528d (data)
* GND: 119019213
* ISNI: 0000 0001 0892 0336
* KulturNav: 744436f8-34ac-4156-be02-04133919c1d8
* LCCN: n82089388
* NKC: xx0172708
* NTA: 070516766
* RKD: 32511
* SNAC: w6qr87s5
* SUDOC: 138461104
* ULAN: 500002764
* VIAF: 42103259
* WorldCat: lccn-n82089388

 |
**הוּד** (בערבית: هود) בדת האסלאם הוא נביא מערב הקדומה, המוזכר בקוראן בסורה הנושאת את שמו - סורת הוד (11) - ובמספר סורות נוספות.

הוד ושבט עאד, מיניאטורה מתוך "סיפורי הנביאים"

רקע היסטורי
-----------

הוד השתייך לשבט (או ממלכת) עאד, שנקרא על שם אבי השבט המתייחס לנח דרך אביו עוץ בן ארם. המסורת האסלאמית בדרך כלל קושרת את הוד עם צאצאי נח דרך מייסד השבט עאד, בנו של עוץ בן ארם בן שם בן נח. מסורת אחרת קושרת אותו עם חבר או עבר. הוא נחשב לאחד מחמשת הנביאים ה"ערביים" המוזכרים בקוראן (הוד, צאלח, אבראהים, שועייב ומוחמד). הוד נשלח כנביא אל בני עמו כדי להורות להם לעבוד את האל האחד ולנטוש את עבודת האלים המרובים, אך הם לא שמעו לו ולכן האל המיט עליהם חורבן. שבט עאד ישב באזור הנקרא "אל-אחקאף" (ערבות החול או דיונות), כנראה בדרום ערב.

### אזכורים בקוראן

הוד מופיע מספר פעמים בקוראן:

1. סורה 7 [ממרום החומה], פס' 65–72
2. סורה 11 [הוד], פס' 50–60
3. סורה 23 [המאמינים], פס' 32–41 (לא מוזכר בשמו, אך מובן שמדובר בו)
4. סורה 26 [המשוררים], פס' 123–140

מקום קבורתו
-----------

"קבר הוד" נמצא בעמק בֵּרְהוּת (או בַּלַהוּת) בחצרמוות ומשמש כאתר עלייה לרגל. מסורות שונות ממקמות את קברו של הוד במקומות אחרים: בין באר זמזם והכעבה, או בקיר המזרחי של המסגד הגדול בדמשק.

ראו גם
------

* נביאי האסלאם
* קוראן

קישורים חיצוניים
----------------

ויקישיתוף מדיה וקבצים בנושא **הוד** בוויקישיתוף

הערות שוליים
------------

1. ↑  ספר בראשית, פרק י', פסוק כ"ג
2. 1 2 3  Wensinck, A.J. and Pellat, Ch. "Hūd", in: Encyclopaedia of Islam, Second Edition, s.v.
3. ↑  קוראן 46, פס' 21–26.
4. ↑  Scott B. Noegel, Brannon M. Wheeler, **The A to Z of Prophets in Islam and Judaism**, Scarecrow Press, 2010, p. 141.
5. ↑  שמות הסורות לפי תרגומו של אורי רובין, **הקוראן**, תל אביב, 2005.

|  |  |
| --- | --- |
| בקרת זהויות עריכת הנתון בוויקינתונים | 
* GND: 14208137X
* LCCN: nr2003030778
* TDVİA: hud
* VIAF: 27010064
* WorldCat: lccn-nr2003030778

 |
הרב **יהודה שרגא עמית** (נולד בי"ח בחשוון ה'תש"ח 1 בנובמבר 1947) הוא רב חרדי ליטאי ישראלי, מייסד וראש ישיבת קריית מלאכי.

ביוגרפיה
--------

נולד בתל אביב, ליצחק ואדית פרומט שטינהרץ [עמית]. למד בבית הספר יבנה ברמת גן, במדרשיית נועם ובאוניברסיטת בר-אילן. שירת בחיל האוויר. במהלך שירותו הצבאי התקרב להרב חיים גריינמן ועל ידו חזר לעולם התורה. לאחר שירותו הצבאי החל ללמוד בכולל עזתה. לאחר תקופה החל להרצות בארגונים להחזרה בתשובה. והרבה מחיילי הצבא שביקשו דרך לחזור לעולם התורה היו במגע איתו להכניסם למסגרות תורניות, החזיר בתשובה בין היתר את הרב צבי ענבל.

לאחר נישואיו הביא קבוצת תלמידים במסגרת ישיבת הנגב, לאחמ"כ עם יסוד ישיבת אופקים עבר עם קבוצה מתלמדיו להקמת הגרעין התורני באופקים, וליסוד הישיבה שם, בשנות ה-80 הקים את ישיבת קריית מלאכי, בהמלצתם של הרב אלעזר מנחם שך והרב יעקב ישראל קניבסקי. הישיבה נועדה לקלוט תלמידים שלא למדו קודם לכן במסגרת ישיבתית חרדית.

משנתו הרוחנית
-------------

הרב עמית רואה את עצמו כממשיך בדרכו של החזון איש, ומקפיד על קיום הנהגותיו בישיבתו.

על אף שמטרתו בהקמת הישיבה להפוך צעירים לחרדים, הוא מתנגד לכך שהתלמידים יחליפו את כיפתם הסרוגה לכיפה שחורה בשנותיהם הראשונות בישיבה[דרושה הבהרה].

משפחתו
------

נשוי לציפי, מנהלת מכללת אופקים, ולהם 14 ילדים. מתגורר במושב תפרח.

קישורים חיצוניים
----------------

* ביוגרפיה של ראש הישיבה, באתר ישיבת קריית מלאכי
* שיעורי הרב יהודה עמית באתר "קול הלשון"
**בעלי שפיר עוברי** (שם מדעי: Amniota) הם בעלי חוליות המשתייכים לקבוצת בעלי ארבע רגליים וכוללים בימינו:

* מחלקת יונקים (Mammalia) – אשר התפתחה מן הסינאפסידים.
* קבוצת זאורופסידה (Sauropsida) – כוללת את הזוחלים הקיימים והעופות.

בעלי שפיר התפתחו לפני 300 מיליון שנה, כאשר על הביצה נבנתה קליפה, שבתוכה היה העובר מתפתח, עד אשר היה מוכן דיו לבקיעה. מוצאם מן הקוטילוזאורים.

ההתפתחות העוברית של בעלי השפיר
------------------------------

בכל בעלי החיים האמניוטים (בעלי שפיר) מתפתחים העוברים בשלבים המוקדמים באותה צורה, עד שלב מסוים שבו כל מין מתחיל להתפתח בצורה שונה. חלק מתהליכי ההתפתחות מתרחשים באמצעות קיפולים. בתחילת ההתפתחות מתרחש שלב הגסטרולציה שבו נוצרות שלוש שכבות הנבט: שכבה שמכסה את העובר מבחוץ הנקראת אקטודרם, השכבה הפנימית שתיצור את המעי הקדמון הנקראת אנדודרם, והשכבה שביניהם הנקראת מזודרם. שכבת האנדודרם עוברת סדרה של קיפולים שתוביל ליצירת צינור המעי ממנו ינצו בלוטת התריס, הריאות, הלבלב, כיס המרה והכבד. השלב הראשון בתהליך המורפוגנזה היוצר את המעי הוא הופעת "קפל הראש" בצורת סהר, בחלק שעתיד להפוך להיות האזור הקדמי של הגוף.

קפל הראש מופיע קצת מעל ה -Prechordal Plate) PrCP), אשר לו תפקיד בהכוונת היווצרות המעי הקדמי והאיברים הנגזרים ממנו. קפל הראש הוא מופע שמור בקרב כל האמניוטים. בעקבות הופעתו נוצר ה-Anterior Intestinal Portal) AIP) בשכבת האנדודרם הממוקמת בצד הונטרלי של העובר (בצד הבטני), בכך נגלה לעין השינוי הראשוני הקשור ליצירת המעי. באפרוח ניתן לראות שינוי זה 24 שעות מתחילת ההתפתחות בשלב עוברי 6.

התקדמות ה-AIP נמשכת מהחלק הקדמי של העובר לחלק האחורי וגוררת איתה התקפלות נוספת של אזורים צדדיים אנדודרמליים. אזורים אלה מחוברים גם לחלק לשכבת המזודרם ונקראים Splanchnic Mesoderm) SplM). תהליך ההתפתחות מתקדם מהחלק הקדמי לכיוון החלק האחורי בצורת גל. שני צדדי העובר נפגשים בקו האמצע הוונטרלי ומתאחים ליצירת המעי הקדמי הנמשך מהפה ועד למעי האמצעי. באותה נקודת מפגש, בקו האמצע הוונטרלי של המעי הקדמי, מנצים האיברים הנגזרים מהמעי.

בהתפתחות האיברים מה Foregut באפרוחים בשלב 6 ו-7 של ההתפתחות העוברית מתבצעת התמיינות התאים של איברי ה-Foregut כמו הכבד, הלבלב והריאות.

קישורים חיצוניים
----------------

* בעלי שפיר עוברי, באתר NCBI (באנגלית)
* בעלי שפיר עוברי, באתר Animal Diversity Web (באנגלית)
* בעלי שפיר עוברי, באתר האנציקלופדיה של החיים (באנגלית)
* בעלי שפיר עוברי, באתר אנציקלופדיה בריטניקה (באנגלית)

הערות שוליים
------------

1. 1 2  Grapin-Botton, Antero-posterior patterning of the vertebrate digestive tract: 40 years after Nicole Le Douarin's PhD thesis, **Int J Dev Biol.**, עמ' 335-47
2. ↑  Kirby, ML. Lawson, A. Stadt, Hensen's node gives rise to the ventral midline of the foregut: implications for organizing head and heart development, **Dev. Biol**, עמ' 175-188
3. ↑  Zorn, A. M. & Wells, Vertebrate endoderm development and organ formation, **. Cell Dev. Biol**, עמ' 221–251

| השתלשלות אבולוציונית ליונקים |
| --- |
| 

|  |
| --- |
| בעלי חיים > מיתרניים > בעלי גולגולת > בעלי חוליות > חולייתנים לסתניים > בעלי סנפירים בשרניים > בעלי ארבע רגליים > בעלי שפיר עוברי > סינאפסידה > תראפסידה > קיינודונטיים > דמויי יונקים > יונקים |

 |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007566256605171
* BnF: cb13743392n (data)
* LCCN: sh96009544

 |
**ג'ק הולדמן** (באנגלית: **Jack Carroll "Jay" Haldeman II**‏, 18 בדצמבר 1941 – 1 בינואר 2002) היה סופר מדע בדיוני יהודי-אמריקאי, אחיו הבכור של ג'ו הולדמן, סופר מדע בדיוני ידוע בזכות עצמו. נכון ל-2018 התפרסם בעברית רק אחד מתוך קרוב למאה סיפורים קצרים שכתב, וזאת במסגרת הספר **לוחמים חלופיים** של סופר המדע הבדיוני היהודי אמריקאי מייק רזניק. אף אחד משמונה הספרים שלו לא תורגם עדיין לעברית. זכה ב-1996 בפרס פניקס וב-1983 היה מועמד לפרס נבולה.

קורות חיים
----------

הולדמן נולד ב-1941, בהופקינסוויל שבקנטקי, למשפחה יהודית אמריקאית. המשפחה נדדה ברחבי ארצות הברית והולדמן גדל בפוארטו ריקו, בניו אורלינס, בוושינגטון הבירה, באלסקה ובמרילנד. למד הנדסת הסביבה וביולוגיה באוניברסיטת אוקלהומה והשלים את התואר הראשון באוניברסיטת ג'ונס הופקינס. בעבודתו כביולוג התמחה בפרזיטולוגיה והשרשור *Hymenolepis haldemani* נקרא על שמו. היה נשוי במשך עשר שנים לאליס ואב לבת אחת. נישא בשנית לסופרת המדע הבדיוני הקנדית ברברה דלפלייס, לה נשאר נשוי עד פטירתו. החל משנות השבעים ועד פטירתו גר בפלורידה, ליד אחיו ג'ו.

היה חבר אגודת סופרי המדע הבדיוני והפנטזיה האמריקאית מאז 1971, נשיאה במשך שבע שנים ויו"ר שמונה ועידות מדע בדיוני. כמאה סיפורי מדע בדיוני קצרים שכתב התפרסמו במגזיני המדע הבדיוני האמריקאיים השונים, בהם: Omni, Amazing, Fantastic, Isaac Asimov's, Analog, Galaxy, Twilight Zone, Fantasy and Science Fiction ועוד. רבים מסיפורי המדע הבדיוני שלו עסקו בספורט לסוגיו. כמו כן כתב מאמרים מדעיים שונים ואף פרסם ספרי שירה.

ספריו
-----

* **HIGH STEEL,** Tor Books, 1993 (יחד עם ג'ק דאן) (הסיפור הקצר שיצר את הבסיס לספר זה היה מועמד ב-1983 לפרס נבולה)
* **ECHOES OF THUNDER,** Tor Double, 1991 (יחד עם ג'ק דאן)
* **BILL THE GALACTIC HERO ON THE PLANET OF SLIME ZOMBIES,** Avon, 1991 (יחד עם הארי הריסון)
* **THE FALL OF WINTER,** Baen Books, 1986
* **THE ICEWORLD CONNECTION,** Ace, 1983 (תחת שם העט ג'ון קליב)
* **THERE IS NO DARKNESS,** Ace, 1983 (יחד עם ג'ו הולדמן)
* **PERRY'S PLANET,** Bantam, 1980
* **VECTOR ANALYSIS,** Putnam, 1979

קישורים חיצוניים
----------------

* אתר האינטרנט הרשמי של ג'ק הולדמן
* ג'ק הולדמן, ברשת החברתית Goodreads
* הספד
* על ג'ק הולדמן, באתר אגודת סופרי המדע הבדיוני והפנטזיה האמריקאית
* על ג'ק הולדמן, באתר ISFDB
* "My Brother, the Writer", באתר של ג'ו הולדמן
* אחד מסיפורי הספורט של ג'ק הולדמן

הערות שוליים
------------

1. ↑  רשימת סיפורים שהתפרסמו, מתוך האתר של ג'ק הולדמן
2. ↑  "Sports, Science Fiction, and Me", באתר SFF
3. ↑  על ג'ק הולדמן, באתר SFF
4. ↑  רשימת סיפורי הספורט של ג'ק הולדמן ומקומות הפרסום
5. ↑  Summary Bibliography: Jack C. Haldeman, II
6. ↑  על ג'ק הולדמן, באתר Fantastic Fiction

|  |  |
| --- | --- |
| בקרת זהויות עריכת הנתון בוויקינתונים | 
* BNE: XX842183
* ISNI: 0000 0000 8159 5309
* LCCN: n78041331
* NDL: 00442180
* NKC: xx0009997
* VIAF: 79325868
* WorldCat: lccn-n78041331

 |